રાષ્ટ્રીય અનુસૂચિત જાતિ આયોગના સભ્ય રાજુભાઈ પરમારે ૧૭ જુલાઈએ મોટા સમઢિયાળાની મુલાકાત લઈ પીડિત પરિવારને મળીને આખી ઘટના અંગે જાણકારી મેળવી. તેમને સ્થાનિક અધિકારીઓ સાથે પણ આ મામલે બેઠક કરી અને ઘટનાને દુઃખદ ગણાવી પીડિત પરિવારોને યોગ્ય સારવાર મળે અને આ ઘટનાની સંપૂર્ણ તપાસની સાથે જવાબદાર પોલીસ સામે કડક પગલાં લેવાય તેવી અધિકારીઓને તાકીદ કરી આયોગની ટીમની મુલાકાત બાદ સ્થાનિક અધિકારીઓ હરકતમાં આવ્યા અને પોલીસ સામે પગલાં લેવાની ફરજ પડતાં ગીર સોમનાથ જિલ્લા પોલીસ વડા ચૌધરીએ ઊનાના પોલીસ ઈન્સ્પેક્ટર એન.યુ.ઝાલા સહિત ચાર કર્મીઓને સસ્પેન્ડ કરી દીધા.